Borregård
Store norske leksikon,Kunst og estetikk,Arkitektur og landskap,Kirker, slott og gårder,Storgårder og herregårder,Norske storgårder
Borregård er tidligere storgård i Sarpsborg, vest for Sarpsfossen i Glomma. Gården er i dag kurs- og representasjonssenter for Orkla-konsernet.
Historie Borregård var opprinnelig kongsgård, og er kjent siden 1000-tallet. Håkon 5 Magnusson skjenket den til sin svigersønn Havtore Jonsson i 1312. Senere har Borregård med tilliggende gods skiftet eier mange ganger og har tilhørt flere kjente slekter, blant andre Friis, Bagge, Werenskiold og Rosenkrantz. Under et leirras i 1702 omkom 14 mennesker da Borregårds gamle hovedbygning med uthus og besetning forsvant i dypet. Den nåværende hovedbygningen ble oppført av Jens Werenskiold. Borregård var tidlig sentrum for sagbruksvirksomhet. Eiendommen kom i 1831 på britiske hender, og ble i 1889 kjøpt av The Kellner Partington Paper Pulp Co. Ltd., men hjemkjøpt i 1918, da industriselskapet Borregaard ble grunnlagt. På 1980- og 1990-tallet ble Borregaard Hovedgård renovert, og gården har blitt Orkla-konsernets sentrale kurs- og representasjonssenter. Les mer i Store norske leksikon Borg – Sarpsborg Borregaard norsk industrihistorie Litteratur Coldevin, Axel: Norske storgårder, b. 1, 1950, 89-106 Eliassen, Sven G.: Herregårder i Østfold, 1997, 117-34, isbn 82-7412-049-3, Finn boken  Wessel, Ellen: Borregaard : en norsk storgårds historie, 1933